

**ALŪKSNES NOVADA PAŠVALDĪBA**

reģistrācijas numurs 90000018622

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

A/S „SEB banka”, KODS: UNLALV2X, KONTS Nr.LV58UNLA0025004130335

**SAISTOŠIE NOTEIKUMI**

Alūksnē

2021. gada 23. septembrī

**Nr. \_/2021**

 APSTIPRINĀTI

ar Alūksnes novada domes

\_.\_.2021. lēmumu Nr.\_

 (protokols Nr.\_, \_. punkts)

**Grozījums Alūksnes novada domes 2017. gada 24. augusta saistošajos noteikumos Nr. 18/2017 “Saistošie noteikumi par ēdināšanas pakalpojuma maksas atvieglojumiem Alūksnes novada pašvaldības izglītības iestādēs”**

*Izdoti pamatojoties uz likuma “Par pašvaldībām” 43. panta trešo daļu,*

*Izglītības likuma 17. panta trešās daļas 11. punktu*

Izdarīt Alūksnes novada domes 2017. gada 24. augusta saistošajos noteikumos Nr. 18/2017 “Saistošie noteikumi par ēdināšanas pakalpojuma maksas atvieglojumiem Alūksnes novada pašvaldības izglītības iestādēs” šādu grozījumu:

Papildināt saistošo noteikumu 15.2.3. punktu ar vārdiem un skaitļiem “bet ne mazāk kā 15.2.1. vai 15.2.2.punktā noteiktajā apmērā, piemērojot izglītojamajam labvēlīgāko nosacījumu.”

Domes priekšsēdētājs Dz.ADLERS

**Saistošo noteikumu “Grozījums Alūksnes novada domes 2017. gada 24. augusta saistošajos noteikumos Nr. 18/2017 “Saistošie noteikumi par ēdināšanas pakalpojuma maksas atvieglojumiem Alūksnes novada pašvaldības izglītības iestādēs”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Projekta nepieciešamības pamatojums | Saistošo noteikumu grozījums nepieciešams, lai izglītojamie, kuri vispārizglītojošās izglītības iestādēs apgūst speciālās izglītības programmas, gadījumā, ja konkrētai izglītības iestādei mainīgās daļas apmērs ir mazāks nekā 15.2. 1. vai 15.2.2.punktā noteikts apmērs, saņemtu pārtikas paku līdzvērtīgi citiem izglītojamajiem savā klašu grupā. |
| 2.Īss projekta satura izklāsts | Ēdināšanas pakalpojumu nodrošina pārtikas pakas veidā, ja visā valstī epidemioloģiskās situācijas dēļ noteikta ārkārtējā situācija, kā arī pēc ārkārtējās situācijas beigām, ja Slimību profilakses centra ieteikums ir organizēt mācību procesu attālināti izglītības iestādēs novada administratīvajā teritorijā sakarā ar augstu epidemioloģisko saslimšanu. Tiek noteikts, ka pārtikas pakas produktu vērtība ir 0,60 EUR 5-6 gadīgajiem un 5.-12.klašu izglītojamiem, ja ēdināšanas pakalpojumu nodrošina pati izglītības iestāde, kā arī gadījumos, kad ēdināšanas pakalpojumu nodrošina iestādes izvēlēts pakalpojuma sniedzējs. 1.-4.klašu izglītojamiem pārtikas pakas vērtība tiek noteikta 70,5% no normatīvajos aktos noteiktā valsts un pašvaldības budžeta finansējuma apmēra dienā. Izglītojamiem, kuri apgūst speciālo izglītības programmu- Alūksnes novada domes lēmumā par ēdināšanas pakalpojuma maksas apstiprināšanu konkrētai izglītības iestādei mainīgās daļas apmērā dienā. Ēdināšanas pakalpojumu nodrošina pārtikas pakas veidā periodā no 1.septembra līdz 31.maijam, izņemot brīvdienu laiku. Izglītības iestādes vadītāja noteiktajā kārtībā vecāki ir tiesīgi atteikties no pārtikas pakas saņemšanas. 5-6 gadīgajiem bērniem un vispārizglītojošo skolu 5.-12.klašu izglītojamiem pārtika pakas vērtība vienai mācību dienai ir 0,60 EUR gan iestādēs, kurās ēdināšanas pakalpojumu nodrošina iestādes izvēlēts pakalpojumu sniedzējs, gan izglītības iestādēs, kurās ēdināšanas pakalpojumu nodrošina pati iestāde. 1.-4.klašu visiem izglītojamiem pārtikas pakas vērtība ir 70,5% no normatīvajos aktos noteiktā valsts un pašvaldības budžeta finansējuma apmēra dienā. Papildinājums saistošo noteikumu 15.2.3.punktā nepieciešams, lai izglītojamie, kuri vispārizglītojošās izglītības iestādēs apgūst speciālās izglītības programmas, gadījumā, ja konkrētai izglītības iestādei mainīgās daļas apmērs ir mazāks nekā 15.2. 1. vai 15.2.2.punktā noteikts apmērs, saņemtu pārtikas paku līdzvērtīgi citiem izglītojamajiem savā klašu grupā. Līdz ar to tiks nodrošināta vienāda attieksme pret visiem izglītojamajiem. |
| 3.Informācija par plānoto projekta ietekmi uz pašvaldības budžetu | Nav ietekmes |
| 4.Informācija par plānoto projekta ietekmi uz sabiedrību (mērķgrupām) un uzņēmējdarbības vidi pašvaldības teritorijā | Saistošo noteikumu tiesiskais regulējums ir attiecināms uz vispārējās izglītības iestāžu izglītojamajiem. |
| 5.Informācija par administratīvajām procedūrām | Saistošie noteikumi tiks publicēti Alūksnes novada pašvaldības informatīvajā izdevumā “Alūksnes Novada Vēstis” un ievietoti Alūksnes novada pašvaldības mājaslapā www.aluksne.lv. |
| 6.Informācija par konsultācijām ar privātpersonām | Konsultācijas nav notikušas. |

Domes priekšsēdētājs Dz.ADLERS